CELEX: 62010CA0365
Language: hu
Date: 2011-03-24 00:00:00
Title: C-365/10. sz. ügy: A Bíróság (harmadik tanács) 2011. március 24-i ítélete — Európai Bizottság kontra Szlovén Köztársaság (Tagállami kötelezettségszegés — A szennyezés ellenőrzése — A környezeti levegőben lévő PM10 koncentráció határértékei)

21.5.2011   
            
            
               HU
            
            
               Az Európai Unió Hivatalos Lapja
            
            
               C 152/9
            
         A Bíróság (harmadik tanács) 2011. március 24-i ítélete — Európai Bizottság kontra Szlovén Köztársaság
   (C-365/10. sz. ügy) (1)
   
   (Tagállami kötelezettségszegés - A szennyezés ellenőrzése - A környezeti levegőben lévő PM10 koncentráció határértékei)
   2011/C 152/15
   Az eljárás nyelve: szlovén
   
      Felek
   
   
      Felperes: Európai Bizottság (képviselő: D. Kukovec meghatalmazott)
   
      Alperes: Szlovén Köztársaság (képviselő: N. Pintar Gosenca meghatalmazott)
   
      Tárgy
   
   Tagállami kötelezettségszegés — A környezeti levegőben lévő kén-dioxidra, nitrogén-dioxidra és nitrogén-oxidokra, valamint porra és ólomra vonatkozó határértékekről szóló, 1999. április 22-i 1999/30/EK tanácsi irányelv (HL L 163., 41. o.; magyar nyelvű különkiadás 15. fejezet, 4. kötet, 164. o.) 5. cikke (1) bekezdésének, valamint a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv (HL L 152., 1. o.) 13. cikke (1) bekezdésének megsértése — Az annak érdekében szükséges intézkedések meghozatalának elmulasztása, hogy a környezeti levegőben lévő PM10 koncentrációk ne lépjék túl a meghatározott határértékeket.
   
      Rendelkező rész
   
   
               1.
            
            
               A Szlovén Köztársaság — mivel 2005-től 2007-ig túllépte a környezeti levegőben lévő PM10 éves és napi koncentrációira alkalmazandó határértékeket — nem teljesítette a környezeti levegőben lévő kén-dioxidra, nitrogén-dioxidra és nitrogén-oxidokra, valamint porra és ólomra vonatkozó határértékekről szóló, 1999. április 22-i 1999/30/EK tanácsi irányelv 5. cikkének (1) bekezdéséből eredő kötelezettségeit.
            
         
               2.
            
            
               A Bíróság a Szlovén Köztársaságot kötelezi a költségek viselésére.
            
         
      (1)  HL C 288., 2010.10.23.